
                                        วันที่  27 พฤษภาคม พ.ศ. 2562
เรียน    เจ้าของรถยนต์ทะเบียน 3ณ-3271
เรื่อง    ชี้แจงรถยนต์มีปัญหา
ตามที่ท่านได้นำรถยนต์ทะเบียน 3ณ-3271 ยี่ห้อ AUDI A4 เข้ารับบริการเรื่องปุ่มกดเกียร์, คอกุญแจสตาร์ทมีปัญหา, เปลี่ยนยาง, เปลี่ยนแบตเตอรี่ และต่อภาษี เมื่อวันที่ 26 กุมภาพันธ์ พ.ศ. 2561 นั้น บริษัทฯ ได้ซ่อมรถยนต์ของท่านเป็นที่เรียบร้อยตามรายการในใบเข้ารับบริการเลขที่ 61/020461 ยอดเงิน 28,000 บาท ซึ่งท่านได้ชำระเงินเป็นที่เรียบร้อยแล้ว ทั้งนี้ขณะที่บริษัทฯ ได้นำรถยนต์คันดังกล่าวไปล้างรถ เพื่อเตรียมนำส่งมอบรถยนต์ให้กับท่าน ช่างของทางบริษัทฯ พบว่าระบบเกียร์มีปัญหา เข้าเกียร์เดินหน้า แต่รถถอยหลัง ซึ่งบริษัทฯ ได้นำรถยนต์คันดังกล่าว ไปตรวจสอบเพิ่มเติมกับอู่คู่ค้าที่มีอุปกรณ์เฉพาะในการตรวจสอบที่ละเอียดกว่าทางบริษัทฯ พบว่า ระบบเกียร์เสีย มีความจำเป็นต้องโอเวอร์ฮอลล์ระบบเกียร์ใหม่ เนื่องจากรถยนต์ของท่านเป็นรถยนต์ ยี่ห้อ AUDI A4 V6 เครื่องยนต์ 6 สูบ ระบบเกียร์ 5 Speeds ซึ่งเกียร์มือสองในท้องตลาด เป็นเครื่องยนต์ 4 สูบ 4 Speeds จึงไม่สามารถหาสินค้ามือสองมาเปลี่ยนแทนได้ โดยที่ทางบริษัทฯ จะนำเสนอราคาให้แก่ท่านอีกครั้งหนึ่ง
บริษัทฯ ขอเรียนชี้แจงให้ท่านทราบว่า บริษัทฯ ได้ดำเนินการซ่อมรถยนต์ให้แก่ท่าน ตามมาตรฐานปกติ ไม่ได้มีการถอดรื้อระบบเกียร์แต่อย่างใด ความเสียหายที่เกิดขึ้น เกิดตามอายุการใช้งานของรถยนต์ที่มีอายุมาก (ประมาณ 20 ปี) ซึ่งมีความเป็นไปได้จากการใช้งานปกติ
จึงเรียนมาเพื่อโปรดทราบ





ขอแสดงความนับถือ
                                    (นายธนธร พิพัฒน์พัลลภ)
                                   กรรมการผู้จัดการ
บริษัท ดีดี คาร์เซอร์วิส จำกัด
�








